ઊંચા તાપમાન સાથે ભેજનું પ્રમાણ પણ વધુ રહેતાં ઉકળાટના કારણે લોકો પરસેવે રેબઝેબ થઈ રહ્યા છે. ઘરમાં હોય કે ઓફિસમાં પંખા કે કુલર પણ ઉકળાટથી રાહત નથી આપી શકતા, ઉકળાટ અને બફારાના કારણે લોકો ત્રાહિમામ પોકારી ઉઠ્યાં છે. હવામાન વિભાગનાં સૂત્રોએ જણાવ્યા મુજબ હાલમાં સૌરાષ્ટ્ર તરફના વિસ્તારોમાં પ્રિમોનસૂન એક્ટીવિટી શરૂ થતાં ગાજવીજ અને છૂટાંછવાયાં ઝાપટાં પડી રહ્યાં છે, ચોમાસાને અનુરૂપ દક્ષિણ-પશ્ચિમી પવનો તો શરૂ થયા છે પરંતુ હાલમાં ઉત્તર ગુજરાતમાં કોઈ લો-પ્રેસર જેવી સીસ્ટમનાં એંધાણ ન હોઈ વરસાદની સંભાવના નથી.